By- og Kulturforvaltningen

Erhverv og Bæredygtighed

Nørregade 36

5000 Odense C

www.odense.dk

Tlf. +4565512487

Dato

1. august 2019

Ref.

ANHEN

Journal nr.

2013/169503

**Referat fra statusmøde mellem Odense Kommune og Digegruppen i Seden Strandby**

**Mødedeltagere**

Christopher Rau, Odense Kommune

Anja Henriksen, Odense Kommune (referent)

Anders Brændholdt, Digegruppen

Jytte Vestergård Jensen, Digegruppen

Hanne Bonnerup, Digegruppen

Jens Engstrøm, Digegruppen

**Referat**

**Drøftelse af Digegruppens bemærkninger til Naturvurderingen fra SWECO samt det videre projektforløb**

Digegruppen har den 13. august 2019 fremsendt kommentarer til *Naturvurdering af digeprojekter i Seden Strandby*. Digegruppen fastholder i overensstemmelse med deres fremsendte kommentarer, at de ønsker at gå videre med det oprindelige projekt, som visse steder ligger indenfor Natura-2000. Naturvurderingen fra SWECO taler for at projektet – med baggrund i klagenævnets afgørelse for digeprojektet i Jyllinge Nordmark – skal holdes udenfor Natura-2000.

Der er enighed om, at flere steder i naturvurderingen vil en beskeden tilretning af digeforløbet friholde projektet fra habitatsområdet og Natura-2000. Ved Seden Strandgyde kan det oprindelige dige dog ikke holdes udenfor habitatsområdet, medmindre der arbejdes med en spunsløsning. Odense Kommune kan med udgangspunkt i SWECOs Naturvurdering ikke anbefale at anlægge diget indenfor Natura-2000.

Digegruppen ønsker, at Odense Kommunes naturmedarbejder besøger området langs Seden Strandgyde. Anja arrangerer et møde med henblik på, at Odense Kommune fagligt kan vurdere, om der er vil kunne meddeles en dispensation for etablering af diget – der er tale om en meget restriktiv lovgivning, som kommunen selvfølgelig er forpligtet til at følge. Hvis der kan argumenteres for, at påvirkningen af habitatsområdet ikke er har indflydelse for udpegningsgrundlaget, skal der muligvis ikke udarbejdes VVM (men beror på en konkret vurdering). Alt andet lige skal der i forbindelse med indgreb i et habitatsområde ske en høring af berørte myndigheder, her Miljøstyrelsen som påser den kommunale vurdering.

Digegruppen spørger ind til om alle tænkelige anlægsmuligheder er afdækket, f.eks. muligheden for at hæve vejen. Det vil i så fald kræve et vejbump på min. 0,8 m.

En et tilrettet digeprojekt med spunsløsning vil kræve en ny høring af projektet i lokalområdet. Det drøftes desuden, at der nu må forventes en række tilretninger af digeprojektet som følge af den nye naturvurdering, hvilket ganske givet udløser ny høring. I den forbindelse kan der ligeledes gennemføres en ny vejledende undersøgelse af tilslutningen til projektet (interesetilkendegivelse).

Digegruppen spørger ind til Hvidbogen fra første høring. Den bør ligge på [www.odense.dk](http://www.odense.dk). Anja finder den og fremsender til Digegruppen og sørger for at hvidbogen lægges på hjemmesiden, såfremt den ikke allerede ligger der.

**Aftalt proces:**

* Odense Kommune besigtiger området den 29/8 – **Anja afklarer**, om SWECO deltager.
* Natur vurderer karakteren af projektets påvirkning af udpegningsgrundlaget, herunder om der kan meddeles de nødvendige dispensationer til det oprindelige projekt.
* Derefter aftales den videre proces.

**Drøftelse af Fjorden dag den 7/9:**

* Opdaterede kort – både med og uden spuns. **Christopher fremfinder** relevante kort.
* **Anja** laver et infoark til udlevering til interesserede borgere. Infoarket sendes til kommentering i digegruppen i uge 35.